b'\n_START_ARTICLE_\nBajtar Mihale in drugi spisi\n_START_SECTION_\nIdeja in motivi\n_START_PARAGRAPH_\nMihale nekajkrat letno zapade v odvisnost od alkohola. Po smrti \xc5\xbeene Malije za hrano dela pri Pologarju. Pologarjev namen je z majhnimi posojili odkupiti Mihalejevo hi\xc5\xa1o in laz.\n_START_SECTION_\nVsebina\n_START_PARAGRAPH_\nNa dan po godu svetega Jurija je \xc5\xbeena Malija poslala Mihaleja na trg, z namenom, da proda kravo. Mihale je bil sprva za\xc4\x8duden, da je poslala njega, ki ne zna kupovati in prodajati, a \xc5\xbeena se je slabo po\xc4\x8dutila. Ker se ni znal pogajati, je kravo prodal prepoceni. Takrat je Mihale trpel za stra\xc5\xa1no \xc5\xbeeljo in krizo po alkoholu. Ko je prodal kravo, je od\xc5\xa1el v kr\xc4\x8dmo, kjer je pre\xc5\xbeivel pribli\xc5\xbeno teden dni in zapil ves denar._NEWLINE_Doma zaradi sramu ni stopil v hi\xc5\xa1o k \xc5\xbeeni, ampak se je takoj odpravil na delo. Po tak\xc5\xa1nih pijan\xc4\x8devanjih je po prihodu domov delal s strastjo, brez usmiljenja, dokler ni izgubil ob\xc4\x8dutka sramu in gnusa nad samim seboj. Tokrat je bilo v hi\xc5\xa1i vse tiho, Malije ni nikjer videl. Zve\xc4\x8der je \xc5\xbeeno na\xc5\xa1el bolno na postelji in se zavedal, da se je to pomlad \xc5\xbeena spremenila, da je zbolela. Malijo so vozili k zdravniku na preglede, ki so bili dragi. Ob koncu poletja sta bila obubo\xc5\xbeana, zato si je Mihale sposodil denar pri Pologarju, kjer si ga je \xc5\xbee dvakrat prej njegova \xc5\xbeena. Kasneje je vsaki\xc4\x8d, ko jima je zmanjkalo denarja ali ko je za\xc4\x8dutil \xc5\xbeeljo po pija\xc4\x8di, od\xc5\xa1el in si sposodil denar pri Pologarju. Maja Pologar ni ve\xc4\x8d \xc5\xbeelel posoditi denarja in Mihale se je razjezil nad \xc5\xbeeno, da je njena bolezen kriva, njunega pomanjkanja denarja. \xc5\xa0e tisti dan je Malija umrla, na njen pogreb je pri\xc5\xa1la tudi h\xc4\x8derka Angelca, ki se ni \xc5\xbeelela vrniti iz mesta nazaj domov._NEWLINE_Mihale je po pogrebu \xc5\xbeivotaril, primanjkovalo mu je hrane, mu\xc4\x8dila ga je globoka \xc5\xbeelja po vinu. S Pologarjem sta se dogovorila, da le ta postane lastnik laza, ki je bil kupljen s posojili. Ko sta v mestu naredila prepis, je \xc5\xa1el Mihale za tri dni v kr\xc4\x8dmo. Prebudil se je v svoji hi\xc5\xa1i, brez vedenja kaj je delal in kje je bil v \xc4\x8dasu pijan\xc4\x8devanja. V \xc5\xbeelji po delu je \xc5\xbeelel pustoto spremeniti v tri laze, a njegovo po\xc4\x8detje je bilo brez smisla, saj je bila tam zemlja \xc4\x8disto nerodovitna. Ko ga je sre\xc4\x8dala Pologarica, ga je povabila, da naj pride k njim jest, kadar bo la\xc4\x8den. Od takrat je odhajal Mihale \xc4\x8dez dan na delo in k hrani k Pologarjevim. \xc4\x8ceprav je delal cele dneve, mu Pologar dela ni pla\xc4\x8deval. Mihale se je jezil, ni vedel kaj naj stori. Imel je mo\xc4\x8dno \xc5\xbeeljo po pija\xc4\x8di in tobaku, a je bil brez denarja._NEWLINE_Nekega dne ga je prosil Klan\xc4\x8dar, da bi pomagal kositi. Mihale je pri Kla\xc4\x8darju kosil cel teden, nakar je tri dni popival v kr\xc4\x8dmi. S Pologarjem sta se zaradi tega sprla in \xc5\xa1ele Pologarica ga je prepri\xc4\x8dala, da je ostal. Mihale je za\xc4\x8del ljudem lagati, da se bo h\xc4\x8derka Angelca poro\xc4\x8dila, nato pa bo lahko Mihale pri njej \xc5\xbeivel. Denar, ki mu ga je poslala, je zapil v kr\xc4\x8dmi._NEWLINE_Ker je bil Pologar ob\xc4\x8dinski zaupnik, je jeseni na eni izmed sej izvedel, da Angelca ni poro\xc4\x8dena, je nose\xc4\x8da in bo v breme ob\xc4\x8dini, za kar je Mihaleja obto\xc5\xbeil laganja. Mihale se je odlo\xc4\x8dil ma\xc5\xa1\xc4\x8devati se za to poni\xc5\xbeanje. V hlevu je na\xc5\xa1el zavoj\xc4\x8dke tobaka, kave in cigaret, s \xc4\x8dimer je slu\xc5\xbeil Pologarjev mlaj\xc5\xa1i sin. Mihale se je odpravil v mesto, da bi ga ovadil in se s tem ma\xc5\xa1\xc4\x8deval Pologarjevim. Ker ni bil dovolj pogumen, da bi podal ovadbo, ga je stari Peternelj prepri\xc4\x8dal, da je \xc5\xa1el z njim v kr\xc4\x8dmo. Ob vstopu v kr\xc4\x8dmu, so vsi ljudje utihnili, saj so se pred tem pogovarjali o Mihaleju. Mihale se odlo\xc4\x8di, da se bo napil in kasneje obra\xc4\x8dunal s Pologarjem. Ko so se vsi odpravili iz kr\xc4\x8dme, je Pologar predlagal Mihaleju, da bi \xc5\xa1la._NEWLINE_Ko sta hodila domov, Pologar ni imel tako velikih te\xc5\xbeav s hojo kakor Mihale, saj ni bil tako mo\xc4\x8dno pijan. Mihale se je odlo\xc4\x8dil se z njim pogovoriti, prosil ga je, da bi mu dal denar, a izkazalo se je, da je bil Pologarjev na\xc4\x8drt s posojili pridobiti \xc5\xa1e Mihalejevo hi\xc5\xa1o. Temu se Mihale upre, raj\xc5\xa1i jo bo za\xc5\xbegal, kakor da mu jo proda. Mihale in Pologar se spreta in pri\xc4\x8dneta pretepati. Pologar pretepa Mihaleja, ki omedli._NEWLINE_Zbudi se v svoji bajti, ob njem je h\xc4\x8derka Angleca, ki ni ve\xc4\x8d sijo\xc4\x8de lepa, ampak se ji na obrazu vidi, da ni ve\xc4\x8d tako gosposka. Ker je bila Angelca v mestu prevarana, umrl ji je tudi otrok, se je odlo\xc4\x8dila vrniti se nazaj domov. Pologarja so zaprli in ga kmalu tudi izpustili zaradi pomanjkanja dokazov. Mihale je pred smrtjo zapustil bajto h\xc4\x8derki, s pro\xc5\xa1njo da je ne sme prodati Pologarju. Za hi\xc5\xa1o se je zanimal samo Pologar, ki jo je tudi kupil.'